IS-SIĠRA U JIEN Kemm kont sabiħa, Siġra, fir-rebbiegħa, Tħaddar bil-weraq, tfewwaħ bl-eħla ward, Bl-għasafar jgħannu fik fis-s'għat xemxija, Tħenni lill-bniedem, għaxqa f'dina l-art. 'Ma issa rjieħ il-weraq tiegħek ġarru; 'Il bogħod kaxkruhom, waqgħu fl-art fit-trab; Il-fjuri dbielu, kollba tħassru, marru; Il-friegħi għerja, il-ġmiel għal kollox għab. Ftakart fil-jiem benjin l'għaddejt f'żgħożiti — Kemm ħarab jiġri ż-żmien bla hemm, bla dmugħl Tħassibt jien fil-ġejjieni, fi xjuħiti — X'għad isir minni, x'hemm miktub, miżrugħ' Hekk kif jaħarbu l-jiem ħelwin xemxija, Jaslu jiem korob, jiem kesħin xitwija, Imħabbra mill-Kbir Alla sa minn kmieni, Int kellek fuq id-dnub toħroġ rebbieħa, W iġġib fid-dinja l-Iben il-waħdieni Għax Alla għażlek bla ħtija, ruħ il-fwieħa, U wasal il-Milied jum l-iżjed ħieni U seħħ il-kliem imħabbar minn nebbieħa; 'Ma għadda ż-żmien sabiħ, iż-żmien ewlieni, Bnedmin kasbruk, bnedmin bla qalb, ilħieħa Sebat isjuf nifdulek il-qalb tiegħek Xħin rajt lil Ibnek mgħobbi, mimli dmija, U sal-Kalvarju tlajt m'Ibnek maħbub. U meta mejjet kien baddantu miegħek Dak l-Iben l' Int ħabbejt bla tarf Marija; Sabiex fdejtna ssallabt m'Ibnek mislub.